Տիկին Հաուտալան նշեց, որ ընտրություններն ընթացել են բացառապես կառուցողական և ընդգրկուն ընթացակարգով, ինչը նոր Ընտրական օրենսգրքի արդյունք է: Խոսնակը հիշեցրել է, որ ԵՄ-ն ֆինանսական աջակցություն է ցուցաբերել ընտրությունների հաջող անցկացման գործում, մասնավորապես, ընտրողների նույնականացման սարքերի և տեսախցիկների ներդրմամբ, ինչն օգնել է կանխել բազմակի քվեարկության և կեղծիքի դեպքերը՝ մեծացնելով գործընթացի թափանցիկության մակարդակը: Տիկին Հաուտալան հավելեց, որ թեև ընտրությունները վարչական տեսանկյունից լավ էին կազմակերպված և քաղաքացիների հիմնարար ազատությունները հարգվում էին, այդուհանդերձ, դիտորդները հավաստի տեղեկություններ են ստացել կաշառքի, վարչական ռեսուրսի չարաշահման վերաբերյալ: